Црне очи, жив, вас бог убио


Певач, место записа и напомена 

Од Властимке Тошић из Ласова.
Песму забележио Љубиша Рајковић.
Љубавна. Само почетком подсећа на Вукову песму бр. 365 из I књ. („Дјевојка куне очи и драгога“), стр. 289. Сличнија је његовој песми „Дјевојка и лице“ (бр. 395, књ. I, стр. 309), као и песми бр. 396. С истим мотивом је и песма „Дзвездо ле Данице“ из „Двора самотворних“ (бр. 23, стр. 31). Блиска јој је и ова песма коју сам слушао такође од Властимке Тошић из Ласова („Развитак“, бр. 1, 1978, стр. 60):
Фалило се младо нежењено, 
фалило се да ме је љубило.
Ој, да знадем да је се фалило, 
да отидем у гору зелену 
да претурим грмље и камење, 
да у’ватим змију ридовкињу, 
да нацедим једну чашу једа, 
да нагрдим моје лице бело: 
кад ме љуби, горко да му буде!
А да знадем да се не фалило, 
да отидем доле у вароша 
па да купим једну чашу меда,
да намажем моје лице бело: 
кад ме љуби, слатко да му буде!

Референце

Извор
 Здравац миришљавац (народне песме из Тимочке крајине). Песме забележио Љубиша Рајковић. 18/1978, бр. 1, стр. 59.

 Здравац миришљавац - народне песме и бајалице из Тимочке крајине, сакупио Љубиша Рајковић Кожељац, "Зајечар", Зајечар, 1978., стр. 255.

Здравац миришљавац
Лирске народне песме
Развитак - Зајечар